
«Қазақстан Республикасындағы сайлау туралы» Қазақстан Республикасының Конституциялық заңының 14-бабының 8-1)-тармағына сәйкес және 113-1-бабы 1-тармағының 1)-тармақшасы мен 2-тармағының негізінде Қазалы ауданының аумақтық сайлау комиссиясы ҚАУЛЫ ЕТЕДІ:
1. Қазалы ауданының Аранды және Құмжиек ауылдық округтері әкімдерінің сайлауы 2026 жылғы 4 қазанға тағайындалсын.
2. Қазалы ауданының Аранды және Құмжиек ауылдық округтері әкімдерінің сайлауын әзірлеу және өткізу жөніндегі негізгі іс-шараларының күнтізбелік жоспары осы қаулының қосымшасына сәйкес бекітілсін.
3. Осы қаулы жергілікті бұқаралық ақпарат құралдарында жариялансын және Қазалы ауданы әкімдігінің ресми интернет-ресурсының «Сайлау» бөліміне орналастырылсын.


Қазалы ауданының аумақтық
сайлау комиссиясының төрағасы	                              Н. Аманбай 

